அண்ணல் தங்கோ
'''கு. மு. அண்ணல் தங்கோ''' (12 ஏப்ரல் 1904 - 4 சனவரி 1974) என்பவர் ஒரு [[தனித்தமிழ்]] அறிஞர், இந்திய விடுதலைப் போராட்ட செயற்பாட்டாளர், திரைப்பட பாடலாசிரியர், எழுத்தாளர் ஆவார்.
 
 == வாழ்க்கை ==
 இவர் [[வேலூர் மாவட்டம்]], [[குடியாத்தம்|குடியாத்தத்தில்]] ஓர் செங்குந்தர் கைக்கோளர் குடும்பத்தில் முருகப்ப முதலியார் - மாணிக்கம்மள் இணையருக்கு மகனாக ஏப்ரல் 12, 1904 அன்று பிறந்தார்.&lt;ref&gt;{{cite journal |title=செங்குந்த மித்திரன் |year=2020 |month= April|series=20 |issue=4 |page=1 |pages=96 |publisher=தென்னிந்திய செங்குந்த மகாஜன சங்கம் |location=சென்னை |url=https://archive.org/details/senguntha-mithiran-apr-2020/mode/1up |language=[[தமிழ்]] }}&lt;/ref&gt;&lt;ref&gt;{{cite journal |title=செங்குந்த மித்திரன் |year=2020 |month= April|series=20 |issue=4 |page=26 |pages=96 |publisher=தென்னிந்திய செங்குந்த மகாஜன சங்கம் |location=சென்னை |url=https://archive.org/details/senguntha-mithiran-apr-2020#page/26/mode/1up|language=[[தமிழ்]] }}&lt;/ref&gt; இவருக்குப் பெற்றோர் வைத்த பெயர் ‘சுவாமி நாதன்’. பிற்காலத்தில் தனித்தமிழில் ''அண்ணல் தங்கோ'' என தன் பெயரை மாற்றிக் கொண்டார்.&lt;ref name=&quot;இந்து&quot;/&gt; தன் இளம் வயதில் தந்தையை இழந்ததால், தொடக்கக்கல்வி மட்டுமே படிக்க முடிந்தது. பின்னர் தனது சுயமுயற்சியால் தமிழ் மற்றும் பலமொழிகளில் புலமை பெற்றார். 
 
 == காங்கிரசில் ==
 இவர் 1918இல் காங்கிரசில் சேர்ந்தார். 1923இல் மதுரை வக்கீல் புதுத்தெருவில் கள்ளுக்கடை மறியலில் மூன்று மாதங்களென இருமுறை ஆறு மாத கடுங்காவல் தண்டனையை அடைந்தார்.&lt;ref name=&quot;இந்து&quot;/&gt; நாகப்பூர் சிவில் லைனில் தேசியக் கொடியை ஏற்ற ஆங்கிலேய அரசு விதித்த தடையைமீறி தேசியக் கொடியை ஏற்றி வெள்ளையனே வெளியேறு என்று முழக்கமிட்டதால் ஏழு மாதங்கள் கடுங்காவல் சிறை தண்டனைப் பெற்றார்.&lt;ref name=&quot;இந்து&quot;/&gt; 1927 இல் [[நீல் சிலை சத்தியாகிரகம்|நீல் சிலை சத்தியாகிரகத்தில்]] கலந்து கொண்டு சிலையை உடைக்க முயன்றபோது கைது செய்யப்பட்டு, நீதியரசர் [[பம்மல் சம்பந்த முதலியார்|பம்மல் சம்பந்த முதலியாரால்]] ஓராண்டு கடுங்காவல் சிறை தண்டனை விதிக்கபட்டு கண்ணூர் சிறையில் அடைக்கப்பட்டார்.&lt;ref name=&quot;இந்து&quot;&gt;{{Cite journal |date=2024-04-12 |title=தூய தமிழைக் காத்த விடுதலைப் போராட்ட வீரர் அண்ணல்தங்கோ |url=https://www.hindutamil.in/news/opinion/columns/1229693-tamil-freedom-fighter-annal-thango.html |language=ta}}&lt;/ref&gt; இது போன்ற பல போராட்டங்களில் பங்கேற்று ஐந்து முறை சிறை சென்றார். [[ஈ. வெ. இராமசாமி|&quot;பெரியார்&quot; ஈ. வெ. இராமசாமியின்]] ''[[குடிஅரசு]]'' இதழில் சிலகாலம் பணிபுரிந்தார்.&lt;ref name=&quot;இந்து&quot;/&gt;
 
 1934 பெப்ரவரி 18 ஆம் நாள் கந்தியடிகளை [[குடியாத்தம்]] நகருக்கு அழைத்து வந்தார் அண்ணல் தங்கோ. இவர் திரட்டித் தந்த தீண்டாமை ஒழிப்பு நல நிதியை மட்டும் பெற்றுக் கொண்ட காந்தியடிகள் இவர் ஏற்பாடு செய்திருந்த பொதுக்கூட்டத்தில் கலந்து கொள்ளாமல், முன்னரே இசைவு தெரிவிக்காத [[ஆம்பூர்]] பொதுக்கூட்டத்தில் பேசிவிட்டுச் சென்றார். இதனால் மனம் உடைந்த அண்ணல் தங்கோ இனி காங்கிரசில் இருப்பது தேவையில்லை என்று அதில் இருந்து விலகினார்.&lt;ref name=&quot;இந்து&quot;/&gt;    
 
 == தென்னிந்திய நலவுரிமைச் சங்கத்தில் ==
 1936இல் காங்கிரசில் இருந்து விலகி [[நீதிக்கட்சி]] என்று அழைக்கப்பட்ட தென்னிந்திய நல உரிமைச் சங்கத்தில் இணைந்தார். 1944ஆம் ஆண்டில் தென்னிந்திய நலவுரிமைச் சங்கமும் [[சுயமரியாதை இயக்கம்|சுயமரியாதை இயக்கமும்]] இணைக்கப்பட்டு, [[திராவிடர் கழகம்]] உருவானபோது அதற்குத் ‘தமிழர் கழகம்’ என பெயர் சூட்டுமாறு வலியுறுத்தினார்.&lt;ref&gt;{{cite web | url=http://tamil.thehindu.com/opinion/columns/%E0%AE%92%E0%AE%B0%E0%AF%81-%E0%AE%A8%E0%AE%BF%E0%AE%AE%E0%AE%BF%E0%AE%9F%E0%AE%95%E0%AF%8D-%E0%AE%95%E0%AE%9F%E0%AF%8D%E0%AE%9F%E0%AF%81%E0%AE%B0%E0%AF%88-%E0%AE%85%E0%AE%A3%E0%AF%8D%E0%AE%A3%E0%AE%B2%E0%AF%8D-%E0%AE%A4%E0%AE%99%E0%AF%8D%E0%AE%95%E0%AF%8B-%E0%AE%8E%E0%AE%A9%E0%AF%81%E0%AE%AE%E0%AF%8D-%E0%AE%86%E0%AE%B3%E0%AF%81%E0%AE%AE%E0%AF%88/article9635400.ece | title=அண்ணல் தங்கோ எனும் ஆளுமை! | publisher=தி இந்து | work=கட்டுரை | date=13 ஏப்ரல் 2017 | accessdate=13 ஏப்ரல் 2017 | author=செ.அருள்செல்வன்}}&lt;/ref&gt;
 
 == உலகத்தமிழ் மக்கள் தற்காப்புப் பேரவை==
 வேலூரில் 1937இல் உலகத் தமிழ் மக்கள் தற்காப்பு பேரவையைத் தொடங்கினார். ஆண்டுதோறும் பொங்கல் விழாவை வேலூரில் கொண்டாடினார். அதில் பல தமிழறிஞர்களையும் சான்றோர்களையும் கலந்துகொள்ள வைத்து தமிழ் உணர்வை வளர்த்தார். 1937 மற்றும் 1938இல் தமிழர் உரிமை மாநாடுகளை நடத்தினார்.
 
 == திருக்குறள் நெறி தமிழ்த்திருமணம் ==
 1927 இல் தனது திருமணத்தை, தானே தலைமை தாங்கி, சமசுகிருதம் தவிர்த்து, தூய தமிழில் திருக்குறளைக் கூறி சிவமணி அம்மாளை மணந்தார். இதன் மூலம்   ‘திருக்குறள்’ நெறி தமிழ்த் திருமணத்தை’ அறிமுகப்படுத்தினார். இவர்களுக்கு '''அண்ணல் தமிழர் தங்கோ''' (பிறப்பு 21-06-1944) மகன் பிறந்தார்.&lt;ref&gt;குடிஅரசு, 1-7-1944, பக்.11&lt;/ref&gt;
 
 == தமிழ் நிலம் இதழ் ==
 1942இல் ‘தமிழ் நிலம்’ என்ற பத்திரிகையைத் தொடங்கினார்.
 
 == எழுதிய திரைப்படப் பாடல்கள் ==
 நடிகர் சிவாஜிகணேசனைத் திரை உலகுக்கு அறிமுகப்படுத்திய ‘[[பராசக்தி (திரைப்படம்)|பராசக்தி]]’ படத்திலும், ‘[[பெற்ற மனம்]]’, [[பசியின் கொடுமை]]’, '[[கோமதியின் காதலன்]]' ஆகிய திரைப்படங்களிலும் பாடல் எழுதி இருக்கிறார். 
 
 == இறப்பு ==
 வாழ்நாள் முழுவதும் திருக்குறள் நெறியைப் பரப்பவும் தனித்தமிழை வளர்க்கவும் பாடுபட்ட கு. மு .அண்ணல்தங்கோ குடற்புண் அழற்சியினால் பாதிக்கப்பட்டு 1974, சனவரி 4 அன்று [[கிருத்தவ மருத்துவக் கல்லூரி|வேலூர் சி.எம்.சி மருத்துவமனையில்]] இறந்தார்.&lt;ref name=&quot;இந்து&quot;/&gt;
 
 == நாட்டுடமையாக்கம் ==
 கு. மு. அண்ணல்தங்கோவை பெருமைப்படுத்தும் வகையில் அவருடைய படைப்புக்களை 2008 ஆம் ஆண்டு நாட்டுடமை ஆக்கினார் முதல்வர் கருணாநிதி.&lt;ref name=&quot;இந்து&quot;/&gt;
 
 == எழுதிய நூல்கள் ==
 *அண்ணல் முத்தம்மாள் பாடல்கள்
 *மும்மூர்த்திகள் உண்மை தெரியுமா?
 *சிறையில் நான் கண்ட கணவு (அல்லது) தமிழ்மகள் தந்த செய்தி&lt;ref&gt;குடிஅரசு, 16-9-1944, பக்9&lt;/ref&gt;
 *அறிவுப்பா
 *என் உள்ளக்கிழவி சொல்லிய சொல்
 *நூற்றுக்கு நூறு காங்கிரஸ் வெற்றிப்படைப் பாட்டு
 
 == மேற்கோள்கள் ==
 {{Reflist}}
 
 [[பகுப்பு:தமிழ்நாட்டுத் தமிழறிஞர்கள்]]
 [[பகுப்பு:திராவிட இயக்க எழுத்தாளர்கள்]]
 [[பகுப்பு:1904 பிறப்புகள்]]
 [[பகுப்பு:1974 இறப்புகள்]]
 [[பகுப்பு:நாட்டுடைமை நூல்களின் ஆசிரியர்கள்]]
 [[பகுப்பு:தமிழ்நாட்டு இந்திய விடுதலைப் போராட்ட வீரர்கள்]]
 [[பகுப்பு:தமிழ்த் திரைப்படப் பாடலாசிரியர்கள்]]
 [[பகுப்பு:1909 பிறப்புகள்]]
 [[பகுப்பு:வேலூர் மாவட்ட மக்கள்]]